钦定古今图书集成/明伦汇编/闺媛典/第069卷 > 雷同妻较氏
## 钦定古今图书集成/明伦汇编/闺媛典/第069卷 > 雷同妻较氏

按《陕西通志》：“较氏，西安渭南人。年十七，嫁雷同。同客
郧阳，携氏俱病亡，无子，一女方在抱，氏绝水浆三日，
扶榇还葬。叔翁轰吞氏产几尽，糠秕不赡。有张姓者，
赂轰谋娶之，氏破面剪发，坚拒不从。事亲，育嗣子，昼
夜纺绩，自备棺衾。及亲丧，女嫁，忽谓女曰：‘往吾不死
者，以翁姑与若耳。今翁姑就窆，若又嫁，吾无事矣’。”遂
绝粒数日而死。万历中表其门。